S-2421/2021

Mál þetta, sem dómtekið var 8. febrúar sl., er höfðað með ákæru útgefinni af lögreglustjóranum á Suðurnesjum 23. nóvember 2021 á hendur C-kvk-þgf G-kvk-þgf, kt. 000000- 0000, [...];

,, fyrir umferðarlagabrot, með því að hafa mánudaginn 6. september 2021 ekið bifreiðinni [...] á Reykjanesbraut, móts við Fitjar í Reykjanesbæ, svipt ökuréttindum og undir áhrifum ávana- og fíknefna (í blóði mældist tetrahýdrókannabínól 2,9 ng/ml) og því ekki fær um að stjórna bifreiðinni örugglega.

Telst brot þetta varða við 1. og 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttinda, sbr. 1. og 5. mgr. 101. gr. umferðarlaga nr. 77/2019.“

Ákærða krefst þess í málinu að henni verði gerð sú vægasta refsing sem lög leyfa og að þóknun skipaðs verjanda ákærðu verði greidd úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ávörðun viðurlaga.

Ákærða játaði brot sitt án undandráttar við þingfestingu málsins 8. febrúar sl. Játning ákærðu fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði gekkst ákærða undir sektagerð lögreglustjóra í nóvember 2017 þess efnis að hún greiddi 202.000 króna sekt og sætti sviptingar ökuréttar í tólf mánuði vegna fíkniefnalagabrots og aksturs undir áhrifum ávana- og fíkniefna. Þann sama dag gekkst ákærða undir aðra sektargerð hjá lögreglustjóra þess efnis að hún greiddi 70.000 króna sekt fyrir akstur undir áhrifum ávana- og fíkniefna. Í apríl 2018 gekkst ákærða svo undir sektargerð vegna fíkniefnalagabrots. Hinn 10. desember 2019 gekkst ákærða að nýju undir sektargerð vegna aksturs undir áhrifum ávana- og fíkniefna þess efnis að hún greiddi 260.000 króna sekt og sætti sviptingu ökuréttar í 24 mánuði frá 10. desember 2019 að telja.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga og 120.000 króna sekt til ríkissjóðs. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu. Greiði ákærða ekki dæmda fésekt innan fjögurra vikna frá dómsbirtingu skal koma í hennar stað 10 daga fangelsi.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærðu ökurétti ævilangt.

Með vísan til 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 209.048 krónur. Um er að ræða kostnað vegna blóðsýnatöku, 33.234 krónur, 64.214 krónur vegna matsgerðar Rannsóknarstofu í lyfja- og eiturefnafræði og þóknun skipaðs verjanda ákærðu, H-kvk-ef A-kvk-ef lögmanns 111.600 krónur að meðtöldum virðisaukaskatti.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð :

Ákærða, C-kvk-nf G-kvk-nf sæti fangelsi í 30 daga.

Ákærða greiði 120.000 krónur í sekt til ríkissjóðs innan fjögurra vikna frá dómsbirtingu en sæti ella 10 daga fangelsi.

Ákærða er svipt ökurétti ævilangt.

Ákærða greiði 209.408 krónur í sakarkostnað þar með talda þóknun skipaðs verjanda síns, H-kvk-ef A-kvk-ef lögmanns, 111.600 krónur að meðtöldum virðisaukaskatti.

E-kvk-nf B-kvk-nf Á-kvk-nf